Disjunkcija
Disjunkcija (lot. disjunctio – atskyrimas) – loginis veiksmas, reiškiamas jungtimi ar / arba. Naujas sudėtinis teiginys bus klaidingas tik tada, kai klaidingi visi jį sudarantys teiginiai. Visais kitais atvejais jis teisingas. Teiginių p ir q disjunkcija žymima p ∨ q {\displaystyle p\lor q} ir skaitoma „p arba q“. Programavime teiginių sujungimo jungtuku „arba“ veiksmas vadinamas disjunkcija ir žymimas sutartiniu žodžiu „or“ arba simboliais |, ||.